Obrazložitev

Občinski svet je v sklopu proračuna za leto 2015 sprejel Letni program prodaje občinskega stvarnega in finančnega premoženja Občine Kostanjevica na Krki. V programu je med ostalimi predvidena tudi prodaja zemljišča s parc. št. 823/8, k.o. Kostanjevica, ki se nahaja v območju obrtne cone – 1. faza med objektom SOP IKON-a in delavnicama bratov Petretič.

Občinska uprava želi izvesti postopek prodaje še v tem letu, ker obstaja interes za nakup dela tega zemljišča. Ker je predvidena prodajna vrednost zemljišča večja od 1.000,00 EUR , potrebuje občinska uprava skladno s sklepom občinskega sveta s 7. redne seje z dne 22.10.2015 odobritev občinskega sveta za izvedbo načrtovane prodaje.

Občinska uprava namerava na osnovi cenilnega mnenja, s ciljem dosega cene, ki je enaka ali boljša od cenilne vrednosti, izvesti prodajo dela zemljišča s parc.št. 823/8, k.o. Kostanjevica, v skupni površini cca 3.000 m2 znanemu kupcu družbi Agrolit. Za izvedbo posla je potrebno izvesti ustrezno parcelacijo zemljišča na 2 parceli.

Kupec namerava zemljišče uporabiti za gradnjo trgovskega obrata, kar bi sprostilo lokacijo na otoku, kar je v skladu z občinskimi prostorskimi akti in strategijo razvoja otoka.

Občinskemu svetu predlagamo, da sprejme predlagani sklep.

Pripravil: Predlagatelj:

Stanislav Rostohar, dipl.ekon. l. r Ladko Petretič l.r.

Višji svetovalec I za gospodarsko infrastrukturo, župan

urejanje prostora in varstvo okolja